Suur & Alkali | Health24
Posted by: Susan | 2011/05/03
Suur & Alkali
Ek het gelees dat alles wat suur is, alkalies word in mens se maag en dit wat alkalies is, word suur. Ek weet dit werk so met suurlemoene, maar beteken dit as ek bv. alkaliese vrugte soos dadels of droë vye eet, dit suur veroorsaak in my maag?
In verband met die begrip van suur en alkaliese kosse, is dit belangrik om te onderskei tussen die suur of alkaliese reaksies van kosse voor dit geëet word (bv as mens die sg pH van 'n kos bepaal) en die suur of alkaliese reaksies wanneer dit in die liggaam verwerk is. Baie vrugte sal bv 'n suur reaksie gee as mens hulle pH toets (die hele sitrusfamilie, aarbeie, pynappel, ens). Maar wanneer sulke vrugte verteer en geabsorbeer en gemetaboliseer word in die liggaam, dan gee dit 'n alkaliese reaksie! Die volgende kosse gee 'n suur reaksie na vertering: vleis, vis, pluimvee, eiers, kaas, grondboontjiebotter, grondbone, spek, Brasiliaanse en okkerneute, alle soorte brood, grane, pasta, mielies, lensies, bosbessies ("cranberries"), pluime, pruime, koek en koekies. Die volgende kosse gee 'n alkaliese reaksie na metabolisme: alle melk en suiwelprodukte (behalwe kaas), amandels, kastaiings ("chestnuts"), kokosneut, alle soorte vrugte en groente (behalwe die wat hierbo gelys is in onder 'suur'). Vette, olies, suiker, heuning, tapioka, mieliestysel ("maizena"), tee en koffie word as 'neutraal' beskou. Die stelling dat alles wat suur is, in die mens se maag alkalies word, en andersom, is dus nie korrek nie.
Posted by: Susan | 2011/06/04
My gesin het onlangs ''n groot hoeveelheid droë vrugte gekry. Ek het gedink dit sal alles ''n alkaliese uitwerking hê , maar die perskes gee my sooibrand. Dui dit op ''n suur-uitwerking of nie? Ons het ook pruime, vye, dadels, mango en pere. Is daar van hierdie soorte wat suur veroorsaak?